31995R1836
L 183/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1836/95 НА СЪВЕТА
от 24 юли 1995 година
за допълнение на приложението към Регламент (ЕИО) № 1461/93 относно достъпа до обществени поръчки на участници в тръжни процедури от Съединените американски щати
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Акта за присъединяване на Австрия, Финландия и Швеция, и по-специално член 169 от него,
като взе предвид предложението на Комисията,
като има предвид, че Регламент (ЕИО) № 1461/93 (1) ограничава достъпа на участници в тръжни процедури от Съединените американски щати по отношение на определени поръчки, възложени от определени публични органи в отговор на определени мерки, предприети от Съединените щати по отношение на участници в тръжни процедури от Общността;
като има предвид, че след Акта за присъединяване на Австрия, Финландия и Швеция е необходимо да се приведе в съответствие списъкът на купувачите, посочени в приложение I към гореспоменатия регламент, като се добавят към него онези образувания от новите държави-членки;
като има предвид, че това привеждане в съответствие не е предвидено в Акта за присъединяване, нито в неговите приложения; като има предвид, следователно, че по вида си то е от предвидените в член 169 от Акта за присъединяване и трябва да следва процедурата, посочена в параграф 2 от споменатия член,
ПРИЕ НАСТОЯЩИЯ РЕГЛАМЕНТ:
Член 1
Публичните органи, посочени в приложението към настоящия регламент, следва да бъдат добавени в приложение I към Регламент (ЕИО) № 1461/93.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 юли 1995 година